प्रियंका बोलीं- मेरी जिंदगी में अब भी ऐसे पुरुष हैं जिन्हें मेरा कमाना पसंद नहीं
Priyanka Chopra Says Men Feel Insecure About Women's Success - प्रियंका चोपड़ा ने बताया कि उनकी जिंदगी में ऐसे कई लोग हैं, खासकर पुरुष जो उनकी कामयाबी को लेकर अब भी काफी इंसेक्योर हैं और खुद को छोटा महसूस करते हैं।
हाल ही में एएनआई को दिए इंटरव्यू में प्रियंका चोपड़ा ने बताया कि उनकी जिंदगी में ऐसे कई लोग हैं, खासकर पुरुष जो उनकी कामयाबी को लेकर अब भी काफी इनसिक्योर हैं और खुद को छोटा महसूस करते हैं। प्रियंका ने कहा कि किसी महिला का सक्सेसफुल करियर और अच्छी कमाई को अब भी पुरुष अपनाने के लिए रेडी नहीं हैं।
वो महिलाओं की कामयाबी को अपनी कमजोरी समझते हैं और खुद को छोटा महसूस करते हैं। पुरुषों की ये इनसिक्योरिटी महिलाओं का बहुत नुकसान करती है। इस वजह से हमें बराबरी का हक नहीं मिल पाता।
पुरुषों को इस बात का घमंड है कि वो पैसे कमाते हैं
प्रियंका ने आगे कहा- मेरी जिंदगी में कई ऐसे लोग हैं, ऐसे पुरुष हैं जो बहुत अच्छे इंसान तो हैं ही। साथ ही मेरी कामयाबी में मुझसे भी ज्यादा खुश हैं। लेकिन, ऐसे लोगों की कमी नहीं है जो मेरे सक्सेस को लेकर इनसिक्योरिटी हैं। शायद ऐसा इसलिए है क्योंकि पुरुषों को हमेशा से घर चलाने, बाहर जाकर पैसे कमाने की छूट मिली है और उन्हें इस बात का घमंड है कि वो घर के लीडर हैं क्योंकि वो पैसे कमाते हैं।
प्रियंका ने कहा- जब कोई महिला पैसा कमाने घर से बाहर जाती है तो उन्हें ये बात खटकती है। दरअसल, पुरुषों का मानना है कि पैसे कमाना-घर चलाना सिर्फ उनका काम है, ये उनकी टेरिटरी है। वो मानते हैं कि इस टेरिटरी में महिलाओं की जगह नहीं है।
लड़कों की परवरिश सही ढंग से करें- प्रियंका 
बातचीत के दौरान प्रियंका ने इस बात पर भी जोर दिया कि लोगों को अपने बेटों की परवरिश इस तरह करनी चाहिए कि वो महिला-पुरुष में कोई अंतर न करें। उन्होंने कहा- हमें अपने बच्चों को ये समझाना चाहिए कि जब उन्हें किसी बात का बुरा लगे तो रोने में कोई बुराई नहीं है। इसी तरह अपनी मां, बहन और दोस्त को स्पॉटलाइट देने में भी कुछ गलत नहीं है।
मां की कमाई पर पिता बोले घर पर ही तो आ रहे हैं पैसे - प्रियंका 
उन्होंने बताया कि उनके पिता ने हमेशा उनकी मां को करियर में सपोर्ट किया और उनकी कामयाबी को लेकर कभी इनसिक्योर नहीं हुए। जब मेरे पापा मिलिट्री में काम कर रहे थे तब मेरी मां ने प्राइवेट प्रैक्टिस शुरू की। मेरी मां की कमाई मेरे पिता से कहीं ज्यादा थी। लेकिन, वो इस चीज को ऐसे देखते थे जैसे ये कोई यूनिट इनकम हो क्योंकि ये पैसा घर पर ही तो आ रहा है। उनके बीच कोई ईगो नहीं था।
निक मुझे सेंटर स्टेज पर रखते हैं- प्रियंका 
प्रियंका ने आगे बताया- आज जब मैं अपने पति निक जोनस के साथ रेड कार्पेट पर जाती हूं और वो मुझे सेंटर स्टेज पोजीशन देते हैं तो मुझे बहुत खुशी होती है। मुझे उन पर गर्व होता है। मुझे इस बात पर भी गर्व है कि मैंने ऐसे लोगों को चुना है जिन्हें मुझे लेकर कोई इनसिक्योरिटी ​​​​​​ नहीं है।
फिर चाहे वो मेरे पिता हों, मेरी पति हों, दोस्त हों या फिर ससुराल वाले हों। हमें अपने बच्चों की परवरिश भी इसी तरह करनी चाहिए कि वो किसी और की कामयाबी देखकर खुद को छोटा महसूस न करें, खासकर महिलाओं को देखकर। सबको सक्सेसफुल होने दो!
22 सालों बाद पहली बार पुरुष को-स्टार जितनी फीस मिली- प्रियंका 
बीते दिनों प्रियंका अपनी अपकमिंग सीरीज ‘सिटाडेल’ का प्रमोशन कर रही थी। इस दौरान उन्होंने बताया था कि 22 साल के करियर में ये पहली बार है जब उन्हें उनके मेल-को स्टार के बराबर फीस मिली है। इस दौरान उन्होंने बराबर काम करने के बाद भी महिला होने की वजह से कम फीस मिलने पर डिटेल में बात की थी।